CELEX: 62010TA0286
Language: el
Date: 2012-10-17 00:00:00
Title: Υπόθεση T-286/10: Απόφαση του Γενικού Δικαστηρίου της 17ης Οκτωβρίου 2012 — Fondation IDIAP κατά Επιτροπής (Ρήτρα διαιτησίας — Έκτο πρόγραμμα-πλαίσιο για τις δράσεις έρευνας, τεχνολογικής ανάπτυξης και επίδειξης — Συμβάσεις σχετικές με τα σχέδια Amida, Bacs και Dirac — Επιλέξιμες δαπάνες — Μέθοδος του πρόσθετου κόστους — Μισθός των ερευνητών με συμβάσεις εργασίας αορίστου χρόνου — Έλλειψη ίδιων πόρων του συμβαλλομένου)

1.12.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 373/5
            
         Απόφαση του Γενικού Δικαστηρίου της 17ης Οκτωβρίου 2012 — Fondation IDIAP κατά Επιτροπής
   (Υπόθεση T-286/10) (1)
   
   (Ρήτρα διαιτησίας - Έκτο πρόγραμμα-πλαίσιο για τις δράσεις έρευνας, τεχνολογικής ανάπτυξης και επίδειξης - Συμβάσεις σχετικές με τα σχέδια Amida, Bacs και Dirac - Επιλέξιμες δαπάνες - Μέθοδος του πρόσθετου κόστους - Μισθός των ερευνητών με συμβάσεις εργασίας αορίστου χρόνου - Έλλειψη ίδιων πόρων του συμβαλλομένου)
   2012/C 373/07
   Γλώσσα διαδικασίας: η γαλλική
   
      Διάδικοι
   
   
      Προσφεύγον-ενάγον: Fondation de l’Institut de recherche IDIAP (Martigny, Ελβετία) (εκπρόσωποι: G. Chapus-Rapin και G. Couchepin, δικηγόροι)
   
      Καθής-εναγομένη: Ευρωπαϊκή Επιτροπή (εκπρόσωποι: F. Dintilhac και A. Sauka)
   
      Αντικείμενο
   
   Αγωγή ασκηθείσα κυρίως βάσει του άρθρου 272 ΣΛΕΕ, με την οποία ζητήθηκε από το Γενικό Δικαστήριο να κρίνει ότι ορισμένες δαπάνες που πραγματοποίησε το ενάγον στο πλαίσιο της εκτελέσεως των συμβάσεων αριθ. 33812, σχετικά με το σχέδιο Amida, αριθ. 27140, σχετικά με το σχέδιο Bacs και αριθ. 27787, σχετικά με το σχέδιο Dirac, που συνάφθηκαν με την Ευρωπαϊκή Επιτροπή στο πλαίσιο του έκτου προγράμματος-πλαισίου για τις δράσεις έρευνας, τεχνολογικής ανάπτυξης και επίδειξης με σκοπό τη συμβολή στη δημιουργία του ευρωπαϊκού χώρου έρευνας και στην καινοτομία (2002-2006), που θεσπίστηκε με την απόφαση 1513/2002/ΕΚ του Ευρωπαϊκού Κοινοβουλίου και του Συμβουλίου, της 27ης Ιουνίου 2002 (ΕΕ L 232, σ. 1), είναι επιλέξιμες για επιστροφή και ότι, κατά συνέπεια, το ενάγον δεν πρέπει να επιστρέψει τα ποσά των τα ποσά των 98 042,45 ευρώ στο πλαίσιο της συμβάσεως που αφορά το σχέδιο Dirac και των 251 505,76 euros στο πλαίσιο της συμβάσεως που αφορά το σχέδιο Amida, καθώς και προσφυγή ασκηθείσα επικουρικώς βάσει του άρθρου 263 ΣΛΕΕ, με την οποία ζητήθηκε, αφενός, να ακυρωθεί η απόφαση της Επιτροπής με την οποία η τελευταία αυτή επιβεβαίωσε τα πορίσματα οικονομικού ελέγχου που έκρινε τις επίμαχες δαπάνες μη επιλέξιμες και, αφετέρου, να υποχρεωθεί η Επιτροπή να υποβάλει σε οικονομικό έλεγχο τα προς υλοποίηση σχέδια από εταιρία διαφορετική από εκείνη που διενήργησε τον αρχικό οικονομικό έλεγχο.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Απορρίπτει την προσφυγή-αγωγή.
            
         
               2)
            
            
               Καταδικάζει το Fondation de l’Institut de recherche IDIAP στα δικαστικά έξοδα, περιλαμβανομένων των εξόδων στα οποία υποβλήθηκε η Ευρωπαϊκή Επιτροπή στο πλαίσιο της διαδικασίας ασφαλιστικών μέτρων.
            
         
      (1)  EE C 221 της 14.8.2010.